b'\n_START_ARTICLE_\nBTS (glasbena skupina)\n_START_PARAGRAPH_\nBTS (korejsko: \xeb\xb0\xa9\xed\x83\x84\xec\x86\x8c\xeb\x85\x84\xeb\x8b\xa8), znana tudi kot Bangtan Sonyeondan, Bulletproof Boyscouts in od julija 2017 tudi kot Beyond The Scene, je sedem\xc4\x8dlanska fantovska skupina iz Ju\xc5\xbene Koreje, ki jo je ustvarilo podjetje Big Hit Entertainment. _NEWLINE_Debitirali so 12. junija 2013 s pesmijo \xc2\xbbNo More Dream\xc2\xab\xc2\xa0z njihovega prvega albuma 2 Cool 4 Skool, za katero so prejeli ve\xc4\x8d nagrad. Skupina je nadaljevala z vzponom in se uveljavila s poznej\xc5\xa1imi albumi Dark & Wild (2014), The Most Beautiful Moment in Life, Del 2 (2015) in The Most Beautiful Moment in Life: Young Forever (2016). Drugi studijski album, Wings (2016), je na lestvici Billboard 200 dosegel 26. mesto, v Ju\xc5\xbeni Koreji pa je postal najbolj prodajani album v zgodovini lestvice Gaun Album Chart. Prodan je bil v ve\xc4\x8d kot 1,5 milijon izvodih. _NEWLINE_Naslednji album skupine je trilogija Love Yourself. Album Love Yourself: Her (2017) je takoj po izdaji dosegel 7. mesto na lestvici albumov Billboard 200. Njihov tretji studijski album, Love Yourself: Tear (2018), se je na lestvici albumov Billboard 200 zavihtel na prvo mesto, s \xc4\x8dimer so postali edini predstavniki K popa, ki jim je to uspelo. Tretji album v seriji, Love Yourself: Answer, je prav tako dosegel prvo mesto na lestvici albumov Billboard 200 in bil prodan v ve\xc4\x8d kot 2,5 milijon izvodih. _NEWLINE_Naslednji album Map Of The Soul: Persona (2019) se je prav tako zavihtel na prvo mesto na lestvici albumov Billboard 200. S tem so postali prva skupina po The Beatles katerim je uspelo dose\xc4\x8di, da v manj kot v enem letu imeli 3 albume na prvem mestu lestvice albumov Billboard 200._NEWLINE_Zelo popularni so predvsem v svoji domovini (Ju\xc5\xbena Koreja), na Japonskem in drugih bli\xc5\xbenjih azijskih dr\xc5\xbeavah, v zadnjih letih pa jim je uspel tudi preboj na mednarodno glasbeno sceno; koncertirali so \xc5\xbee v ZDA  in Ju\xc5\xbeni Ameriki ter tudi po Evropi.'